ddrg/super_eurlex huggingface dataset:
KIRJALLINEN KYSYMYS E-1793/03 esittäjä(t): Claude Moraes (PSE) komissiolle. Kohdunkaulan syövän tutkimuskäytännöt.



Virallinen lehti nro 280 E , 21/11/2003 s. 0182 - 0183



KIRJALLINEN KYSYMYS E-1793/03 esittäjä(t): Claude Moraes (PSE) komissiolle (28. toukokuuta 2003) Aihe: Kohdunkaulan syövän tutkimuskäytännöt Mitä tietoja komissiolla on kohdunkaulan syövän tutkimuskäytäntöjen vaihtelusta EU-maissa? David Byrnen komission puolesta antama vastaus (24. kesäkuuta 2003) Kohdunkaulan syöpää esiintyi unionin alueella vuonna 1997 keskimäärin 10,48 naisella 100 000:sta. Luku vaihteli eri jäsenvaltioissa siten, että se oli vähimmillään 4,24 (Luxemburg) tai 5,06 (Suomi) ja enimmillään 17,34 (Portugali) tai 14,62 (Tanska). Nämä suuret erot johtuvat sekä perinnöllisistä tekijöistä että seulonta-aktiivisuudesta viime vuosikymmenien aikana. Kuolleisuus on laskenut kaikissa niissä jäsenvaltioissa, joissa syöpäseulontaohjelmat on otettu käyttöön. Komissio on ottanut tämän vaihtelun huomioon niiden tietojen perusteella, jotka se on saanut kohdunkaulan syövän eurooppalaiselta seulontaverkostolta, syövän ehkäisemisen neuvoa-antavalta komitealta ja muilta kansainvälisen syöväntutkimuskeskuksen (IARC) asiantuntijoilta sekä muista tietolähteistä. Syöpäseulontoja on järjestetty joissakin jäsenvaltioissa jo vuosikymmenien ajan (esim. Alankomaissa, Suomessa, Ruotsissa ja Yhdistyneessä kuningaskunnassa). Joissakin muissa jäsenvaltioissa ohjelmia on hallinnoitu alueellisesti, ja siksi niiden kattavuus ja toimeenpanokäytännöt vaihtelevat. Joissakin maissa palveluntarjoajat tekevät seulontoja ainoastaan saamansa ohjeistuksen mukaisesti. Tilanteen johdosta komissio hyväksyi 5. toukokuuta 2003 ehdotuksen neuvoston suositukseksi syöpäseulonnasta(1). Ehdotuksen tavoitteena on antaa suosituksia luotettavaan tieteelliseen tietoon perustuvien seulontaohjelmien järjestämiseksi ja pienentää jäsenvaltioiden välisiä eroja seulontakäytännöissä. Tarkoituksena on saavuttaa kaikissa jäsenvaltioissa yhtä alhainen syöpäkuolleisuus järjestämällä kaikille Euroopan kansalaisille yhtä hyvä terveydenhoito. (1) KOM(2003) 230 lopullinen.
KIRJALLINEN KYSYMYS E-0752/03

esittäjä(t): Camilo Nogueira Román (Verts/ALE) neuvostolle

(11. maaliskuuta 2003)

Aihe: Espanjan pääministerin José María Aznarin 27. helmikuuta Madridissa järjestetyssä lehdistötilaisuudessa esittämät Irakin-kysymystä koskevat Chilen ja Meksikon vastaiset uhkaukset

Madridissa 27. helmikuuta Yhdistyneen kuningaskunnan pääministerin Tony Blairin kanssa pitämässään lehdistötilaisuudessa Espanjan pääministeri José María Aznar esitti epäsuoria uhkauksia Chilelle ja Meksikolle, jotka ovat tällä hetkellä YK:n turvallisuusneuvoston jäseniä. Uhkaukset voisivat toteutua siinä tapauksessa, että kyseiset maat eivät tue Irakin vastaista sotaa koskevaa Yhdysvaltojen kantaa. Espanjan pääministeri muistutti, että sekä Meksiko että Chile ovat riippuvaisia EU:n kanssa tehdyistä assosiaatiosopimuksista, jotka jäsenvaltioiden hallitusten ja parlamenttien on allekirjoitettava. Espanjan pääministerin valitsema ajankohta ja tapa muistuttaa tästä tilanteesta, kun YK:ssa ollaan järjestämässä ratkaisevaa äänestystä sodasta tai rauhasta, osoittavat halua uhata kyseisiä valtioita sillä, että Espanjan hallitus kieltäytyy allekirjoittamasta tai jatkamasta assosiaatiosopimuksia.

Miten neuvosto aikoo reagoida näihin Espanjan pääministerin menettelytapoihin? Katsooko neuvosto poliittisesti, moraalisesti ja institutionaalisesti hyväksyttäväksi, että Eurooppa-neuvoston tahtoa yritetään sivuuttaa tällä tavalla ja kyseisten Latinalaisen Amerikan valtioiden suvereenin kannan ehdoksi asetetaan yksityisten etujen ja Yhdysvaltojen kaltaista EU:hun kuulumatonta valtiota suosivien poliittisten kantojen palveleminen?

Vastaus

(22. heinäkuuta 2003)

1. Neuvostolla ei ole tapana kommentoida jäsenvaltioiden hallitusten vastuuhenkilöiden julkisia kannanottoja.

2. Neuvosto muistuttaa, että EU:n ja Meksikon välinen kokonaissopimus allekirjoitettiin 8. joulukuuta 1997 ja se tuli voimaan 1. lokakuuta 2001. EUChile-assosiaatiosopimus allekirjoitettiin Brysselissä 18. marraskuuta 2002 ja pääosaa sen määräyksistä on sovellettu 1. päivästä helmikuuta 2003. Jäsenvaltioiden on saatettava päätökseen ratifiointimenettelyt, ennen kuin sopimus voidaan tehdä.
KIRJALLINEN KYSYMYS E-1558/03 esittäjä(t): Claude Moraes (PSE) komissiolle. Jalkapallo ja rasismi.



Virallinen lehti nro 280 E , 21/11/2003 s. 0167 - 0167



KIRJALLINEN KYSYMYS E-1558/03 esittäjä(t): Claude Moraes (PSE) komissiolle (7. toukokuuta 2003) Aihe: Jalkapallo ja rasismi Voisiko komissio ilmoittaa näkemyksensä tiettyjen jalkapalloseurojen kannattajien keskuudessa esille nousseesta rasismista ja järjestäytyneestä rasistisesta käytöksestä sekä Euroopan jalkapalloliiton UEFAn langettamista sakoista tietyille jalkapalloseuroille? Mitä mieltä komissio on UEFAn yksilöimistä järkyttävistä todisteista, joiden mukaan erityisesti ehdokasvaltioiden jalkapallo-otteluissa esiintyy järjestäytynyttä rasismia (esimerkiksi Slovakiassa)? Anna Diamantopouloun komission puolesta antama vastaus (25. kesäkuuta 2003) Komissio on arvoisan parlamentin jäsenen tavoin huolissaan joissakin jäsen- ja ehdokasvaltioissa jalkapallo-otteluissa esille nousseesta rasistisesta väkivallasta. Komissio antaa taloudellista tukea käytännön aloitteille, joiden tarkoituksena on torjua rasismia jalkapallo-otteluissa. Se on tukenut muun muassa FARE-järjestöä (Football Against Racism in Europe). Komissio on myös esittänyt 28. marraskuuta 2001 ehdotuksen(1) neuvoston puitepäätökseksi jäsenvaltioiden rasismin ja muukalaisvihan vastaista toimintaa koskevien lakien ja asetusten lähentämiseksi. Puitepäätöksellä pyritään kahteen tavoitteeseen. Ensinnäkin halutaan varmistaa, että rasismista ja muukalaisvihasta voidaan rangaista kaikissa jäsenvaltioissa rikosoikeudellisesti tehokkain, oikeasuhteisin ja varoittavin rangaistuksin, jotka voivat johtaa henkilön luovuttamiseen. Toiseksi halutaan edistää ja kannustaa oikeudellista yhteistyötä mahdollisia esteitä poistamalla. Lopuksi komissio haluaisi ilmoittaa arvoisalle parlamentin jäsenelle, että neuvosto on tehnyt 25. huhtikuuta 2002 päätöksen turvallisuudesta kansainvälisten jalkapallo-ottelujen yhteydessä(2). Päätöksellä perustetaan kansallisia jalkapalloalan tietopisteitä, joiden tehtävänä on edistää tietojenvaihtoa ja tarpeellista poliisiyhteistyötä kansainvälisten jalkapallo-otteluiden yhteydessä. (1) EYVL C 75 E, 26.3.2002. (2) EYVL L 121, 8.5.2002.
KIRJALLINEN KYSYMYS E-1065/03 esittäjä(t): Roberta Angelilli (UEN) komissiolle. Livornon kunnan käyttämät Leonardo da Vinci -ohjelmasta myönnetyt varat.



Virallinen lehti nro 268 E , 07/11/2003 s. 0147 - 0147



KIRJALLINEN KYSYMYS E-1065/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Livornon kunnan käyttämät Leonardo da Vinci -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Livornon kunta, tarvitsevat kipeästi unionin varoja kehittääkseen ammatillisen koulutuksen järjestelmien ja käytäntöjen laadukkuutta ja innovatiivisuutta sekä edistääkseen Eurooppa-ulottuvuuden sisällyttämistä niihin. Voisiko komissio vastata seuraaviin kysymyksiin: 1. Onko Livornon kunta esittänyt Leonardo da Vinci -ohjelmaa koskevia hankkeita? 2. Onko Livornon kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.
KIRJALLINEN KYSYMYS E-1094/03 esittäjä(t): Roberta Angelilli (UEN) komissiolle. Firenzen kunnan käyttämät pelastuspalvelualan toimintaohjelmasta myönnetyt varat.



Virallinen lehti nro 268 E , 07/11/2003 s. 0139 - 0140



KIRJALLINEN KYSYMYS E-1094/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Firenzen kunnan käyttämät pelastuspalvelualan toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Firenzen kunta, tarvitsevat kipeästi unionin varoja rahoittaakseen ihmisiin tai aineellisiin resursseihin liittyviä pelastuspalvelutoimia joko ennaltaehkäisytarkoituksessa tai pystyäkseen vastaamaan paremmin mahdollisiin luonnonmullistuksiin tai jopa ns. teknisteollisiin katastrofeihin. Voisiko komissio näin ollen vastata seuraaviin kysymyksiin: 1. Onko Firenzen kunta esittänyt pelastuspalvelualan toimintaohjelmaa koskevia hankkeita? 2. Onko Firenzen kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.
KIRJALLINEN KYSYMYS E-0972/03 esittäjä(t): Roberta Angelilli (UEN) komissiolle. Sienan kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0168 - 0169



KIRJALLINEN KYSYMYS E-0972/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Sienan kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Sienan kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Sienan kunta esittänyt Save II ja Altener II -ohjelmia koskevia hankkeita? 2. Onko Sienan kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.
KIRJALLINEN KYSYMYS E-1092/03 esittäjä(t): Roberta Angelilli (UEN) komissiolle. Carraran kunnan käyttämät pelastuspalvelualan toimintaohjelmasta myönnetyt varat.



Virallinen lehti nro 268 E , 07/11/2003 s. 0138 - 0139



KIRJALLINEN KYSYMYS E-1092/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Carraran kunnan käyttämät pelastuspalvelualan toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Carraran kunta, tarvitsevat kipeästi unionin varoja rahoittaakseen ihmisiin tai aineellisiin resursseihin liittyviä pelastuspalvelutoimia joko ennaltaehkäisytarkoituksessa tai pystyäkseen vastaamaan paremmin mahdollisiin luonnonmullistuksiin tai jopa ns. teknisteollisiin katastrofeihin. Voisiko komissio näin ollen vastata seuraaviin kysymyksiin: 1. Onko Carraran kunta esittänyt pelastuspalvelualan toimintaohjelmaa koskevia hankkeita? 2. Onko Carraran kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.
KIRJALLINEN KYSYMYS E-1121/03 esittäjä(t): Roberta Angelilli (UEN) komissiolle. Livornon kunnan käyttämät Euroopan aluekehitysrahastosta myönnetyt varat.



Virallinen lehti nro 268 E , 07/11/2003 s. 0173 - 0174



KIRJALLINEN KYSYMYS E-1121/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Livornon kunnan käyttämät Euroopan aluekehitysrahastosta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Livornon kunta, tarvitsevat kipeästi unionin varoja taantuvien teollisuusalueiden kehittämiseen ja taloudellisen ja sosiaalisen kehityksen tasapainottamiseen. Voisiko komissio näin ollen vastata seuraaviin kysymyksiin: 1. Onko Livornon kunta esittänyt EAKR:sta rahoitettavia hankkeita? 2. Onko Livornon kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-1119/03, E-1120/03, E-1121/03,E-1122/03, E-1123/03 ja E-1124/03 (16. huhtikuuta 2003) Kaudella 20002006 sovellettavan Toscanan YOA:n (yhtenäisen ohjelma-asiakirjan) mukaisesti Massan, Carraran, Livornon, Pisan, Pistoian ja Firenzen kunnat ovat kaikki osittain tukikelpoisia Euroopan aluekehitysrahaston (EAKR) rahoitukseen. Toscanan YOA hyväksyttiin komission päätöksellä(1), ja siinä säädetään, että EAKR:n rahoitusosuus 804,9 miljoonan euron kokonaismenoista on 322,5 miljoonaa euroa. Koska Toscanan YOA on hajautetusti hallinnoitava ohjelma, tukitoimenpiteiden toteuttamisesta vastaava viranomainen on Toscanan aluehallinto, joka on määritellyt hankkeiden valintaperusteet ohjelma-asiakirjan täydennyksessä ja vastaa hakemusten käsittelystä. Arvoisa parlamentin jäsen voi näin ollen kääntyä mainitun viranomaisen puoleen saadakseen tarkempia tietoja Massan, Carraran, Livornon, Pisan, Pistoian ja Firenzen kuntien osalta esitetyistä ja rahoitetuista hankkeista. (1) K (2001) 2725, 27.9.2001.
KIRJALLINEN KYSYMYS E-0862/03 esittäjä(t): Roberta Angelilli (UEN) komissiolle. Frosinonen kunnan käyttämät Euroopan maatalouden ohjaus- ja tukirahastosta myönnetyt varat.



Virallinen lehti nro 268 E , 07/11/2003 s. 0156 - 0156



KIRJALLINEN KYSYMYS E-0862/03 esittäjä(t): Roberta Angelilli (UEN) komissiolle (20. maaliskuuta 2003) Aihe: Frosinonen kunnan käyttämät Euroopan maatalouden ohjaus- ja tukirahastosta myönnetyt varat Syyskuussa 2002 Italian valtiovarainministeriön valvontakomitea antoi selonteon Euroopan unionin myöntämien varojen käytöstä. Kyseisestä selonteosta ilmeni huolestuttavasti, miten hitaasti ja tehottomasti jotkut paikalliset viranomaiset valitsevat hankkeita. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi yhteisön varoja. Ottaen huomioon, että erityisesti jotkut paikalliset viranomaiset, kuten Frosinonen kunta, tarvitsevat kipeästi yhteisön varoja maataloustuotteiden jalostamiseen ja myymiseen sekä maaseudun kehittämiseen, voiko komissio vastata seuraaviin kysymyksiin: 1. Onko Frosinonen kunta esittänyt EMOTR:iin liittyviä hankkeita? 2. Onko Frosinonen kunta saanut rahoitusta kyseisiin hankkeisiin? 3. Onko kyseiset varat käytetty? Franz Fischlerin komission puolesta antama vastaus (10. huhtikuuta 2003) Parlamentin jäsenen esittämä kysymys koskee maatalouden ohjaus- ja tukirahaston varojen käyttöä Frosinonen kunnassa. Euroopan maatalouden ohjaus- ja tukirahaston (EMOTR) ohjausosastosta myönnetään yhteisrahoitusta Leader+-ohjelman toteuttamiseen Lazion alueella. Kyseistä yhteisrahoitusta käsitellään parlamentin jäsenen esittämään kysymykseen E-0863/03 annetussa vastauksessa(1). EMOTR:n tukiosastosta sen sijaan myönnetään yhteisrahoitusta ohjelmakaudeksi 20002006 laaditun maaseudun kehittämissuunnitelman toteuttamiseen Lazion alueella. Kehittämissuunnitelma on hyväksytty 20. heinäkuuta 2000 tehdyssä komission päätöksessä C(2000) 2144. Korostettakoon, että edellä mainitun ohjelman mukaisen yhteisön yhteisrahoituksen täytäntöönpano kuuluu Italian kansallisten ja alueellisten viranomaisten toimivaltaan. Komissio vastaa ohjelman seurannasta ja valvonnasta, mutta se ei ole vastuussa eri toimenpiteiden paikallisesta hallinnoinnista. Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun asetuksen (EY) N:o 1257/1999(2) ja 26. helmikuuta 2002 annetun komission asetuksen N:o 445/2002(3) mukaisesti seurannan yhteydessä toimitetuista vuosikertomuksista ei käy ilmi, onko Frosinonen kunta ollut EMOTR:n ohjausosastosta rahoitettujen hankkeiden edunsaaja. Tämän vuoksi olisi hyvä, jos Lazion alueen Assessorato all'Agricoltura, joka on ohjelman hallinnoinnista vastaava viranomainen, toimittaisi tietoja yksittäisistä edunsaajista ja määräajoista, jotka alue on vahvistanut erityisesti Frosinonen kuntaa koskevia tarjouspyyntöjä varten. (1) Katso sivu 157. (2) EYVL L 160, 26.6.1999. (3) EYVL L 74, 15.3.2002.